# Nagyvilág 1970/5 (a szerző neve nem szerepel) |
Lénárd A. Sándor, a Brazíliában élő magyar származású író legutóbbi, magyar nyelven megjelent könyvének jelentős külföldi sikeréről kaptunk hírt. Egy nap a láthatatlan házban című műve (Magvető, 1969) most jelent meg németül a stuttgarti Deutsche Verlag-Anstalt kiadásában "Ein Tag im unsichtbaren Haus" címmel, és miként a magyar kiadás is, a szerző saját rajzaival. A kitűnő orvos-író a német kiadást követően máris egy sor szerződést kapott erre a művére külföldi (milánói, londoni, stockholmi, amszterdami, helsinki, New York-i és koppenhágai) kiadóktól, alig néhány hónappal a magyar megjelenés után. Az "Egy nap a láthatatlan házban", mint előző két könyve is: a "Völgy a világ végén", és a Római történetek, önéletrajzi ihletésű mű, amelyet a soknyelvű Lénárd A. Sándor ugyancsak magyarul írt meg. Mindhárom művét Szerb Antalné rendezte sajtó alá.

[Lénárd-index] [Lénárdról] [Lénárd-szeminárium]